Εκτίμηση της χωρητικότητας του αερολιμένα Θεσσαλονίκης με βάση τους χρονικούς διαχωρισμούς και τη σύνθεση του στόλου των αεροσκαφών
Creators: name: Αλεξανδρή, Δήμητρα Χρήστου
Publisher: name: Aristotle University of Thessaloniki
Year: 2010
Subjects: Χωρητικότητα διαδρόμου
Σύνθεση στόλου αεροσκαφών
Χρονικοί διαχωρισμοί
Airport capacity
Time separation
Mix of fleet of aircrafts

description: Ο κλάδος των αερομεταφορών είναι ένας ταχύτατα αναπτυσσόμενος κλάδος όπου απασχολούνται παγκοσμίως 32 εκατομμύρια εργαζόμενοι και αποφέρει οικονομικό προϊόν 3,5 τρισεκατομμύρια δολάρια. Πολλή προσπάθεια καταβάλλεται για το σωστό σχεδιασμό των αεροδρομίων και τη μελλοντική ανάπτυξή τους. Θεμελιώδες θέμα στο σύγχρονο σχεδιασμό των αεροδρομίων αποτελεί η χωρητικότητα του πεδίου ελιγμών. Η παρούσα Μεταπτυχιακή Εργασία εστιάζει στην εκτίμηση της χωρητικότητας των διαδρόμων για ένα συγκεκριμένο αεροδρόμιο, της Θεσσαλονίκης, καθώς και στην ανάλυση των παραγόντων που την επηρεάζουν.Αρχικά, δίνονται κάποια γενικά χαρακτηριστικά για το αεροδρόμιο της Θεσσαλονίκης και για την εξέλιξη του από την έναρξη της λειτουργίας του μέχρι και σήμερα. Διαγράμματα που απεικονίζουν την ετήσια κίνηση (επιβατική και εμπορευματική) του αερολιμένα παρουσιάζονται στο δεύτερο κεφάλαιο, καθώς και τα προβλήματα που αντιμετωπίζει όσον αφορά στα φυσικά εμπόδια της γύρω περιοχής και στις καιρικές συνθήκες και κυρίως την ομίχλη. Γίνεται περιγραφή του Master Plan επέκτασης του σταθμού και του ενός (10/28) από τους δύο διαδρόμους του αεροδρομίου που αναμένεται να ολοκληρωθεί στα επόμενα χρόνια. Εξετάζεται και η περίπτωση της μεταφοράς ή δημιουργίας νέου αεροδρομίου στα δυτικά της πόλης.Η μέγιστη χωρητικότητα των διαδρόμων που προσδιορίζει το μέσο αριθμό των κινήσεων που μπορεί να εξυπηρετήσει ένα σύστημα διαδρόμων σε μια ώρα υπό συνθήκες συνεχούς ζήτησης, εξαρτάται από παράγοντες όπως η διάταξη των διαδρόμων, η σύνθεση των αεροσκαφών που χρησιμοποιούν το αεροδρόμιο, η σύνθεση των αεροπορικών κινήσεων, ο τύπος και η θέση των εξόδων των διαδρόμων, οι καιρικές συνθήκες που επικρατούν στο αεροδρόμιο και την ευρύτερη περιοχή κ.λπ.. Τα μοντέλα προσομοίωσης που έχουν αναπτυχθεί συντελούν στην εκτίμηση της χωρητικότητας. Ένα μαθηματικό μοντέλο, το οποίο εξελίχθηκε με τα χρόνια χρησιμοποιείται και στα πλαίσια της παρούσας εργασίας για τον υπολογισμό της χωρητικότητας του συστήματος διαδρόμων του αεροδρομίου. Επίσης τους μελετητές απασχολεί και η χωρητικότητα άλλων τμημάτων του πεδίου ελιγμών, όπως οι τροχόδρομοι και τα δάπεδα στάθμευσης.Ακολουθούν οι υπολογισμοί για τη χωρητικότητα για όλες τις πιθανές διατάξεις (16 διατάξεις) του αεροδρομίου της Θεσσαλονίκης και με τους δύο διαδρόμους σε λειτουργία, έστω και αν κατά την περίοδο εκπόνησης της Μεταπτυχιακής Εργασίας μόνο ο διάδρομος 16/34 είναι ανοιχτός και ο 10/28 κλειστός λόγω εργασιών για την επέκταση του. Απεικονίζονται σε διαγράμματα όλες οι περιπτώσεις και οι ακολουθίες αεροσκαφών (άφιξη-άφιξη, άφιξη-αναχώρηση, αναχώρηση-άφιξη και αναχώρηση-αναχώρηση). Επίσης έχουν συγκεντρωθεί στοιχεία για τους ανέμους στην περιοχή και εξετάζεται η χωρητικότητα συναρτήσει αυτών κατά τη διάρκεια του έτους.Τέλος, γίνεται η ανάλυση των αποτελεσμάτων που προέκυψαν από τους υπολογισμούς και ο προτείνονται τρόποι αύξησης της χωρητικότητας. Προτείνεται μια ανάλυση SWOT για το αεροδρόμιο, έτσι ώστε να εντοπιστούν τα δυνατά του σημεία, οι αδυναμίες του, οι ευκαιρίες και οι απειλές για την μελλοντική του πορεία και το ρόλο του ως κομβικό αεροδρόμιο των Βαλκανίων και της Βορείου Ελλάδος.
description: The air-transport sector is a rapidly developing business that occupies 32 million employees worldwide and its revenue is 3.5 trillion USD. The appropriate design of airports and their future development requires a considerable amount of effort. One fundamental aspect of modern airport design is the available capacity of their manoeuvring area. The present postgraduate dissertation focuses on the capacity estimation of Thessaloniki International Airport runway as well as the analysis of the factors that affect it.Initially, a few of the airport’s general characteristics are presented and some historical notes are given to show its development since it has been put on operation. Its annual passenger and commercial traffic are presented diagrammatically in the second chapter. The geographical and weather obstructions are also given and special reference is made for the airport’s main weather problem, the fog. The current master plan for the scheduled airport expansion and especially the new (10/28) runway, to be completed in the following years, are described. The possibility of moving the airport or creating a new one on the west side of the city of Thessaloniki is also discussed.The maximum runway capacity, that defines the average number of movements that can be served by a runway system on constant demand, depends on several factors such as the runway space arrangements, the mix of aircraft types that are served, the mix of aircraft movements, the type and location of runway exits, the prevailing weather conditions in the airport’s geographical position etc. The simulation models that have been developed are used for the capacity estimation. One mathematical model that has been developed over the years is used in the course of this present dissertation to calculate the runway system capacity. The capacity of other parts of the manoeuvring areas such as the taxiways and parking areas is also discussed.The actual capacity calculations for every possible arrangement with both runways on operation, even though only one (16/34) was on operation, during the writing of this dissertation, due to construction work on the second runway (10/28), are presented next. All arrangements are presented diagrammatically for every possible sequence (arrival-arrival, arrival-departure, departure-arrival and departure-departure). Using collected wind data, the runway capacity is also examined in conjunction with the occurring winds in the area.Finally, the calculation results are analysed and ways of increasing the airport’s capacity are discussed. A SWOT analysis is proposed, in order to evaluate the airport’s strong characteristics, its weaknesses, the future opportunities and threats and to define its role as a hub airport serving Northern Greece and the Balkans.